
DR 30.11.2009 35 

 
Tuan Er Teck Hwa [Bakri]: Okey. 

Tuan Azan Ismail [Indera Mahkota]: Okey, sedikit sahaja Tuan Pengerusi, 
lanjutan daripada Yang Berhormat Kuala Selangor dan juga Menteri juga jawab tadi 
berkenaan dengan masalah modal pusingan dan keupayaan IKS. Saya hendak tanya 
pandangan Yang Berhormat Menteri, adakah kita sedar peringkat ini produk-produk 
daripada negara luar terutama negara China, 70 peratus penguasaan produk ini datang 
daripada produk IKS based, dari segi mainannya, dari hardware, barang-barang yang 
senang didapati termasuk stationary dan sebagainya.  

70 peratus sedang menguasai dalam pasaran kita dan mereka ini semua adalah 
IKS based. Satu perkara yang menarik di sini, tahun lepas kita diberitahu juga yang 
keputusan kerajaan negara China untuk sanggup membuat withdrawal besar-besaran 
simpanan mereka di World Bank mengeluarkan simpanan hampir USD2 trilion, kerana 
tujuan dia katanya lebih baik. Mereka melabur dan membangunkan sektor industri kecil dan 
sederhana dalam negara mereka. Dalam keadaan mereka telah pun menguasai 70 peratus 
bidang produk-produk ini dalam negara kita. Masih lagi menggunakan kuasa, input suntikan 
modal yang besar untuk menjana lebih besar lagi penguasaan IKS di seluruh dunia 
barangkali.  

Akan tetapi adakah kita mempunyai satu standard cita rasa polisi kementerian 
yang kalau boleh hampir sama atau menyamai dengan skala ini sekurang-kurangnya. 
Sedangkan tahun lepas kita membubarkan kementerian yang khusus untuk menjaga 
tentang kedudukan IKS ini dan kita agih-agihkan peranan ini kepada beberapa 
kementerian. Ada di MITI, ada di kementerian Yang Berhormat, di bawah Kementerian 
Kemajuan Luar Bandar dan Wilayah, adakah ini menunjukkan kita sebenarnya daripada 
mengumpulkan tenaga sumber untuk membangunkan IKS, sedangkan kita chop off, kita 
membahagi-bahagi mengecilkan lagi skala kita. Bagaimana agaknya kita hendak capai satu 
polisi yang cukup bertenaga untuk mengembangkan IKS ini. Terima kasih. 

Dato’ Sri Ismail Sabri bin Yaakob: Cadangan daripada Yang Berhormat  
Kinabatangan, Yang Berhormat Arau dan rakan-rakan untuk memperketatkan lagi syarat 
kepada hypermarket. Pertamanya kita perlu sedar bahawa hypermarket ini merupakan satu 
entiti perniagaan. Itu kita perlu tahu dahulu. Mereka bukan kebajikan masyarakat dan 
sebagainya. Itu kita perlu tahu dahulu. Mereka adalah merupakan syarikat perniagaan, jadi 
tentu mereka mempunyai selain daripada untuk social contribution, CSR mereka 
responsibility mereka, mereka juga mempunyai tujuan-tujuan lain seperti keuntungan dan 
sebagainya. Itu kita kena faham.  

Saya hendak maklumkan bahawa, syarat yang diberikan oleh pihak kerajaan kita, 
Kementerian KPDNKK kepada hypermarket, saya difahamkan merupakan syarat yang 
paling ketat jika dibandingkan dengan syarat yang diberikan oleh negara-negara ASEAN 
yang lain kepada hypermarket ini.  

Hypermarket ini merupakan pelabur luar, foreign investor dan mereka mencari satu 
negara yang friendly kepada pelaburan-pelaburan luar ini. Kita didapati sebagai negara 
yang paling tidak friendly kepada pelabur-pelabur luar ini. Walau bagaimanapun, saya 
bersetuju dengan Yang Berhormat Kepong sebenarnya, kita melihat hypermarket ini 
kepada perkara yang lebih besar. Saya juga bersetuju dengan pandangan Yang Berhormat 
Kuala Selangor, kita perlu lihat pelaburan hypermarket ini sebagai di dalam big picture, di 
dalam gambaran yang lebih besar. Tidak tertumpu kepada satu isu sahaja, tetapi isu yang 
lebih besar. Kita tengok Yang Berhormat Kepong pun memberi pandangan itu dan saya 
bersetuju. Kita perlu lihat kepada sumbangan misalnya hypermarket kepada negara secara 
keseluruhan. 

Kesan daripada kehadiran hypermarket misalnya, kepada peluang pekerjaan, 
hampir 50,000 peluang pekerjaan diwujudkan misalnya. Itu salah satu perkara. Kedua dari 
segi pengguna misalnya dapat membuat pilihan dengan membeli barangan  lebih murah 
jika dibandingkan dengan tempat-tempat lain. Persaingan yang diwujudkan oleh 
hypermarket ini walaupun persaingan yang tidak sekata kerana mereka mempunyai modal 
yang lebih besar, tetapi sekurang-kurangnya memberi tekanan kepada peniaga-peniaga 
yang selama ini memonopoli di kawasan mereka dengan harga yang mahal. Terpaksa 
menurunkan.  



Tuan Er Teck Hwa [Bakri]: Okey. Tuan Azan Ismail [Indera Mahkota]: Okey, sedikit sahaja Tuan Pengerusi, lanjutan daripada Yang Berhormat Kuala Selangor dan juga Menteri juga jawab tadi berkenaan dengan masalah modal pusingan dan keupayaan IKS. Saya hendak tanya pandangan Yang Berhormat Menteri, adakah kita sedar peringkat ini produk-produk daripada negara luar terutama negara China, 70 peratus penguasaan produk ini datang daripada produk IKS based, dari segi mainannya, dari hardware, barang-barang yang senang didapati termasuk stationary dan sebagainya. 70 peratus sedang menguasai dalam pasaran kita dan mereka ini semua adalah IKS based. Satu perkara yang menarik di sini, tahun lepas kita diberitahu juga yang keputusan kerajaan negara China untuk sanggup membuat withdrawal besar-besaran simpanan mereka di World Bank mengeluarkan simpanan hampir USD2 trilion, kerana tujuan dia katanya lebih baik. Mereka melabur dan membangunkan sektor industri kecil dan sederhana dalam negara mereka. Dalam keadaan mereka telah pun menguasai 70 peratus bidang produk-produk ini dalam negara kita. Masih lagi menggunakan kuasa, input suntikan modal yang besar untuk menjana lebih besar lagi penguasaan IKS di seluruh dunia barangkali. Akan tetapi adakah kita mempunyai satu standard cita rasa polisi kementerian yang kalau boleh hampir sama atau menyamai dengan skala ini sekurang-kurangnya. Sedangkan tahun lepas kita membubarkan kementerian yang khusus untuk menjaga tentang kedudukan IKS ini dan kita agih-agihkan peranan ini kepada beberapa kementerian. Ada di MITI, ada di kementerian Yang Berhormat, di bawah Kementerian Kemajuan Luar Bandar dan Wilayah, adakah ini menunjukkan kita sebenarnya daripada mengumpulkan tenaga sumber untuk membangunkan IKS, sedangkan kita chop off, kita membahagi-bahagi mengecilkan lagi skala kita. Bagaimana agaknya kita hendak capai satu polisi yang cukup bertenaga untuk mengembangkan IKS ini. Terima kasih. Dato' Sri Ismail Sabri bin Yaakob: Cadangan daripada Yang Berhormat Kinabatangan, Yang Berhormat Arau dan rakan-rakan untuk memperketatkan lagi syarat kepada hypermarket. Pertamanya kita perlu sedar bahawa hypermarket ini merupakan satu entiti perniagaan. Itu kita perlu tahu dahulu. Mereka bukan kebajikan masyarakat dan sebagainya. Itu kita perlu tahu dahulu. Mereka adalah merupakan syarikat perniagaan, jadi tentu mereka mempunyai selain daripada untuk social contribution, CSR mereka responsibility mereka, mereka juga mempunyai tujuan-tujuan lain seperti keuntungan dan sebagainya. Itu kita kena faham. Saya hendak maklumkan bahawa, syarat yang diberikan oleh pihak kerajaan kita, Kementerian KPDNKK kepada hypermarket, saya difahamkan merupakan syarat yang paling ketat jika dibandingkan dengan syarat yang diberikan oleh negara-negara ASEAN yang lain kepada hypermarket ini. Hypermarket ini merupakan pelabur luar, foreign investor dan mereka mencari satu negara yang friendly kepada pelaburan-pelaburan luar ini. Kita didapati sebagai negara yang paling tidak friendly kepada pelabur-pelabur luar ini. Walau bagaimanapun, saya bersetuju dengan Yang Berhormat Kepong sebenarnya, kita melihat hypermarket ini kepada perkara yang lebih besar. Saya juga bersetuju dengan pandangan Yang Berhormat Kuala Selangor, kita perlu lihat pelaburan hypermarket ini sebagai di dalam big picture, di dalam gambaran yang lebih besar. Tidak tertumpu kepada satu isu sahaja, tetapi isu yang lebih besar. Kita tengok Yang Berhormat Kepong pun memberi pandangan itu dan saya bersetuju. Kita perlu lihat kepada sumbangan misalnya hypermarket kepada negara secara keseluruhan. Kesan daripada kehadiran hypermarket misalnya, kepada peluang pekerjaan, hampir 50,000 peluang pekerjaan diwujudkan misalnya. Itu salah satu perkara. Kedua dari segi pengguna misalnya dapat membuat pilihan dengan membeli barangan lebih murah jika dibandingkan dengan tempat-tempat lain. Persaingan yang diwujudkan oleh hypermarket ini walaupun persaingan yang tidak sekata kerana mereka mempunyai modal yang lebih besar, tetapi sekurang-kurangnya memberi tekanan kepada peniaga-peniaga yang selama ini memonopoli di kawasan mereka dengan harga yang mahal. Terpaksa menurunkan.